NaiveNeuron/SloPal huggingface dataset:
Gaborčáková, Soňa, poslankyňa NR SR (2016-06-14):
Sláva Isusu Christu! Som vyznania gréckokatolíčka, takže vlastne sa zdravím pozdravom teda národnostnej menšiny. Preto som si dovolila vstúpiť aj za Rusínov teda pri tomto bodu, pri tomto bode. Keďže si myslím, že o Rusínoch je menej počuť ako o maďarskej národnostnej menšine, tak si dovolím trošku možno povedať, že teda aj my tvoríme pozadie a kultúru tejto krajiny. Proces národno-kultúrneho obrodenia je úzko spätý s problém vytvorenia spisovného jazyka pre Rusínov východného Slovenska, ale aj Zakarpatska, resp. bývalej Podkarpatskej Rusi, lebo bolo to veľmi komplikované. Prvé rusínske texty pochádzajú zo 17. storočia. Výsledné varianty cirkevno-slovanského jazyka, ktoré sa rozšírili medzi Rusínmi, sa fixovali ako sloveno-ruský jazyk. Z obdobia 1846 je známa a často citovaná rétorická otázka Ľudovíta Štúra, ktorý obhajoval rusínsky jazyk, keď niektorí jeho krajania vyvíjali tlak na Rusínov, aby používali slovenčinu ako spisový jazyk. Vtedy Štúr povedal: „Kto tu žiada, aby Rusíni prijali za svoj slovenský jazyk? Veď oni majú svoj krásny rusínsky jazyk.“ Táto výzva, ktorú podporili aj iní reprezentanti slovenskej kultúry, vyvolala zmenu národných buditeľov, napríklad Alexandra Duchnoviča. A ako je to dnes? Podľa mne dostupných informácií tlak na ekonomickú efektívnosť a postupné rušenie málotriedok spôsobilo, že v Prešovskom kraji ostali štyri funkčné školy. Neprijatím tejto novelizácie by bola zrušená jedna z nich. Obce, ktoré nezvládli ekonomickú náročnosť škôl s vyučovacím jazykom ukrajinským a rusínskym, ich zrušili. Výsledkom v týchto obciach je, že mladí ľudia nedokážu hovoriť rusínskym jazykom a nemajú poznanie o kultúre svojich predkov. Preto je potrebné, aby sme si zadefinovali, či v budúcnosti nepôjdeme inou cestou. Napríklad ma napadli alokované pracoviská pre školy s jazykom národnostným menšín, ktoré by bolo súčasťou politiky národnostných menšín. Ja si myslím, že momentálne je potrebné podporiť tento vládny zákon, no zároveň aj to, že si musíme počínať ako dobrý gazda. V budúcnosti je potrebné nájsť riešenia na trvalú udržateľnosť týchto škôl. Myslím si, že to nepôjde podporou málotriedok, lebo nebude dostatok finančných prostriedkov, zvlášť ak chceme zvýšiť efektivitu financovania škôl. Rozlúčim sa možno takým pozdravom. Keďže som Rusnáčka, a teda patrónkou Slovenska je Panna Mária, a preto by som, tí, ktorí sú veriaci, teda počuli Zdravas Mária aj v staroslovenčine, a teda venovala by som to takému pokoju tohto parlamentu a tejto vláde: „Ja jom Rusnačka, pomolimsja modlitbu k Bohorodice za vas vsich: Bohorodice Ďivo radujsja, blahodatnaja Marije, Hospoď s toboju, blahoslavenna ty vo ženach i blahoslavenyj plod života tvojeho, jako rodila jesi Christa Spasa izbaviteľa dušam našim. Amin.“ (Potlesk.)
Ivan, Miroslav, poslanec NR SR (2016-04-22):
Nedá mi neokomentovať, pán predseda, tú vašu časť, kde ste spomínali repasované vlaky, premaľované na žlto. Neviem, či ste sa rozprávali s pasažiermi týchto vlakov. A ja som sa teda s nimi rozprával. Boli nadmieru spokojní s komfortom jazdy. A ja pevne dúfam, že nezostane ten súkromný prepravca na Slovensku jediným súkromným prepravcom a že ak aj budete realizovať ten svoj projekt s IC vlakmi, že nás to teda nebude stáť peniaze, ktoré nás to v minulosti stálo, práve, naopak, predchádzajúca vláda zaviedla vlaky zadarmo a vzhľadom k tomu, že bol o ne taký záujem, aký bol, tak štátny prepravca si musel ešte doobjednávať vlaky z Českej republiky. Tí boli, samozrejme, veľmi radi, že sa môžu zbaviť niektorých vagónov, ktoré vyradili z prevádzky. A chcem vidieť alebo viem si predstaviť tie úsmevy na tvárach, keď nám ich sem expedovali. Takže bol by som oveľa radšej, keby sa táto krajina orientovala na to, aby sme mali na našich koľajniciach čo najviac súkromných prepravcov, ktorých nevieme dotovať, ktorí nesú riziká sami, nenesie ich štát, a z ktorých budú vystupovať spokojní pasažieri. Ďakujem za slovo.
Laššáková, Jana, podpredsedníčka NR SR (2015-05-06):
Pani spravodajkyňa, vydýchajte sa trošku.
Číž, Miroslav, poslanec NR SR (2011-07-11):
Pán Jurčík, len malý drobný omyl. To nie je môj názor. Môj názor je to tiež, ale citoval som z nemeckej ústavy, ústavy Nemecka. Predpokladám, že Nemecko nepokladáte za komunistický štát, lebo tam neprevzali DDR-ácku ústavu, ale tam ju majú svoju kontinuálne od roku 1945. Takže o tom vám môžem dať teda k dispozícii literatúru, ak vás zaujme aj napr. ústavné ustanovenie talianskej ústavy. Mám to tu aj rovno k dispozícii. Ale takže vaše názory. Dobre, máte tieto názory, len o sociálnej funkcii vlastníctva dneska existuje veľké množstvo veľmi zaujímavej literatúry, takže možno by bolo dobré, keby ste skúsili porovnať svoje poznanie a videnie s tým, čo je k dispozícii na trhu, a možno tá diskusia potom by ešte mohla aj v budúcnosti pokračovať. Ďakujem pekne.
Bugár, Béla, podpredseda NR SR (2010-12-08):
Práve som ho chcel upozorniť, že, pán poslanec, do rokovacej sály ani mobil nemôžete nosiť, nie ešte telefonovať. Nech sa páči.
Pčolinský, Peter, doterajší podpredseda NR SR (2023-10-25):
Pán poslanec Martin Nemky.
Hrnčiar, Andrej, podpredseda NR SR (2017-02-09):
Reakcia na faktické poznámky, pán poslanec Beblavý.
Grendel, Gábor, podpredseda NR SR (2021-12-09):
Doplňujúca otázka ešte, pán poslanec Čepček.
Bittó Cigániková, Jana, poslankyňa NR SR (2023-06-23):
Marek, ďakujem veľmi pekne, že si menoval poslancov, ktorí podporili. Áno, to, že budeme platiť, bude štát konečne platiť za prínos pre poistencov. Konkrétne poisťovniam v maximálnej výške 24 mil. eur pre obe súkromné poisťovne, ale aj pre sektor v maximálnej výške 200 mil. eur pre celý sektor. Je to niečo, čo zdravotníctvo veľmi, veľmi potrebuje, a je to suma zo sedemmiliardového balíka. Len pre pripomenutie, je, chcem pripomenúť, že je to rádovo menej, ako rozhádzala Všeobecná zdravotná poisťovňa, rádovo menej, ako ste ju museli zadotovať, a nehovoriac o tom, o koľko je to menej ako všetky atómovky Igora Matoviča. Na rozdiel od toho, títo poslanci, ktorých si menoval, a ja im za to ďakujem, hlasovali za to, že tieto peniaze dostanú poisťovne a sektor len a len v prípade a inak nie, ak zvýšia dostupnosť lekára pre pacienta, ak zvýšia účasť na skríningových programoch rakoviny prsníka, hrubého čreva a krčku maternice o 20 %, čo vlastne zachraňuje životy. Ak, ak budú objednávať pacientov na presný termín na vyšetrenie u ambulantného lekára v prvom roku pre 40 % pacientov a v druhom roku pre 60 %, bezpečný online prístup k elektronickým žiadostiam... žiadankám, prepáčte, a keď budú vykazovať výsledky svojej zdravotnej starostlivosti tak, aby mohli vznikať rebríčky starostlivosti. Tá vaša nenávisť k Pente spôsobila, že nemáme žiadnu nemocnicu postavenú, a vďaka tomu ste odstránili konkurenciu Pente. Tá nenávisť spôsobila, že ľudia sa nevedia dostať, poistenci Všeobecnej sa nevedia dostať do najlepšej nemocnice, ktorú tu máme. Ubližujete ľuďom, Marek, ubližujete.
Suja, Miroslav, poslanec NR SR (2020-12-09):
Ďakujem za slovo. Pán poslanec Dostál, ja by som na vašom mieste už vyhľadal odbornú pomoc, inak si neviem vysvetliť, vy ste stratili zmysel pre realitu. Vy hovoríte, že nikto úmyselne nerobí zle na pandemickej komisii, na vláde a konzíliu odborníkov? No skúste sa spýtať vášho predsedu Sulíka, či mu Matovič úmyselne nerobí zle, keď navrhuje nejaké zlepšenia! Skúste sa spýtať ministra školstva Gröhlinga, či mu ten blázon úmyselne nerobí zle! Skúste sa spýtať poslankyne Cigánikovej, keď ju tu častuje, že je lobistkou Penty, keď chce niečo zlepšiť, či jej nerobí úmyselne zle! Skúste sa spýtať tých vedcov, ktorí mali iný názor, a nadal im tak, ako sa nezaslúžia nikto! Skúste sa spýtať tých majiteľov reštaurácii a fitnescentier, čo si dostali od neho a ako im robí úmyselne zle, keď sa mu dokázali postaviť! A vy hovoríte, že tu nikto nerobí úmyselne zle? Spýtajte sa vo vašich vlastných radoch. A potom takto sa vyjadrite.
Mazurek, Milan, poslanec NR SR (2023-06-27):
Je pravda, kolegovia, že som vystúpil emotívne a veľmi ostro, veľmi kriticky a veľmi tvrdo a nemal som to ani pôvodne v pláne, ale to, čo tu predviedol pán Gröhling, to ma tak naštartovalo, že som skrátka musel. Pretože tí ľudia sa neštítia ničoho a hlavne ma štve, keď tu príde a klame nám tu a robí tu z nás nejakých bláznov, že vlastne my tu chceme dať možnosť rodičom, ktorí neveria na existenciu zemegule, aby zakazovali zemepis a podobné sprostosti. Pritom vedia, že deti by potom asi v škole prepadli a koľko je takých rodičov a dáva tu absurdné príklady len, aby sa vyhol tej podstate toho problému a bude tu z ľudí robiť hlupákov aj napriek tomu, že je to práve on, kto dal milión eur na príručku plných pohlavných údov, kde sa hovorí, že nič také ako manželstvo nemusí byť niečo štandardné, ale že sú tu alternatívne formy vzťahov, kde môžu všetci súložiť navzájom s kýmkoľvek, kde sa len chce. Veď to je príšerné, že takýto človek namiesto toho, aby sa postavil a rovno povedal, aké veci vyznáva a čo vlastne do detí tlačiť chce, tak sa tu bude hrať na nejakého ochrancu zemepisu a matematiky. To je neuveriteľné, ako ma ten človek vytočil v tom zmysle, že vidíme, že to je človek, ktorý reálne zastupuje tie najtvrdšie neomarxistické, ideologické pohnútky a chce, aby sa deťom dialo to, čo sa deje v západnej Európe, kde chodia na tie príručky alebo kde chodia na tie stretnutia, kde im chlapi v ženských šatách čítajú rozprávky o zajkovi s dvoma mamičkami a podobné zvrátenosti. Ale namiesto toho tu bude hovoriť o matematike a ja neviem o čom, o biológii a o tom, že my vlastne chceme rozširovanie pohlavných chorôb. Proste nezmysli neuveriteľného charakteru. Každý, čo videl tú ich príručku, vie, čo je jej obsahom, že to nie je o ochrane pred pohlavnými choroba, že je to o modifikácii ich myslenia a správania sa v týchto otázkach a na toto nemajú žiadne právo.
Blanár, Juraj, podpredseda NR SR (2021-03-16):
Ďakujem, pán predkladateľ. Teraz poprosím pána poslanca Petra Dobeša, ktorý bol navrhnutý gestorským výborom pre verejnú správu a regionálny rozvoj, aby predniesol správu gestorského výboru. Nech sa páči, máte slovo.
M. Dzurinda, poslanec: (2007-03-27):
Na rozdiel od kolegu Lipšica je aj vec, v ktorej s ním nesúhlasím. Vy ste povedali, ako budete hlasovať. Povedali ste, že budete hlasovať za uznesenie, ktoré dáva slovenskej vláde mandát hlasovať za Ahtisaariho plán, a vy to veľmi dobre viete. Viete aj to, že ste popreli sami seba, národná strana, pretože naozaj bol to váš návrh, pani podpredsedníčka Národnej rady. Vy ste tento svoj návrh stiahli, návrh, ktorý jasne hovoril o tom, že budeme držať suverenitu, územnú celistvosť Srbska, a priklonili ste sa k návrhu, ktorý rovnako jasne hovorí, že slovenská vláda môže podporiť aj mandát suverénneho, nezávislého Kosova. Ja by som mal teda inú otázku: Prečo ste tak popreli podstatu svojej politiky? A ak som ja pokojne zniesol povedzme vaše výroky na našu adresu, verím, že aj vy pokojne znesiete moju ďalšiu otázku. Ten obrat je taký obrovský, že chcem sa opýtať: Neviete, čo pán Slota dostal od pána Fica v Elektre za to, že SNS doslova cez noc sa otočila v takej principiálnej veci doslova na opätku? Čo dal Fico Slotovi? Akú brebendu? (Potlesk.)
Svrček, Miloš, poslanec NR SR (2023-02-16):
Ďakujem pekne za slovo. Vážený pán podpredseda, kolegyne, kolegovia, tak ako aj v úvode, v úvodnom slove pán navrhovateľ spomenul, cieľom tohto návrhu zákona je, aby limity výdavkov na obstaranie osobných automobilov, ktoré sú ekologickými vozidlami, štátnymi rozpočtovými organizáciami a štátnymi príspevkovými organizáciami boli ustanovené nariadením vlády, v ktorom budú osobitne ustanovené limity výdavkov na obstarávanie osobných automobilov určených na prepravu osôb so spaľovacími motormi, ako aj osobitne limitov, limity výdavkov na obstaranie osobných automobilov výlučne na prepravu osôb, ktoré sú ekologickými vozidlami. Podľa mňa ide o veľmi účinnú, efektívnu právu úpravu, ale ja však v tejto súvislosti s predloženým návrhom chcem predložiť aj pozmeňujúci a doplňujúci návrh. Podľa môjho názoru navrhovaná úprava, ktorá je upravená aj v doplňujúcom návrhu, má za cieľ rozšíriť okruh subjektov verejnej správy, ktoré môžu byť zakladateľom alebo zriaďovateľom právnickej osoby, v tomto prípade o nový Úrad pre územné plánovanie a výstavbu Slovenskej republiky, si pamätáme, keď minulý rok bola predložená do rozpravy aj nová stavebná legislatíva, po 40 rokoch sa zmenila komplet stavebná legislatíva a v tej súvislosti došlo aj k zriadeniu nového Úradu pre územné plánovanie a výstavbu a dôvodom predloženia tejto úpravy v tomto pozmeňujúcom návrhu je predovšetkým to, aby sa umožnilo tomuto úradu, ktorý má podľa tohto zákona 200/2022 Z. z., ktorý som spomínal, budovať komplexný a nadrezortný informačný systém a využiť účel plnenia s tým spojených úloh podľa potreby aj ich právnickú osobu, ktorá je pod 100 % kontrolou štátu. Takže predkladám pozmeňujúci a doplňujúci návrh poslanca Národnej rady Slovenskej republiky Miloša Svrčeka k návrhu poslancov Národnej rady Slovenskej republiky Petra Kremského, Milana Kuriaka, Vojtecha Tótha, Petra Vonsa a Petra Libu na vydanie zákona, ktorým sa mení zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V súlade s ustanoveniami zákona Národnej rady Slovenskej republiky o rokovacom poriadku v znení neskorších predpisov predkladám tento nasledujúci pozmeňujúci a doplňujúci návrh, k návrhu zákona navrhujem tieto zmeny a doplnenia: V čl. I sa doterajší text označuje ako bod 2 a pred neho sa vkladá bod 1, ktorý znie: 1. V § 21 ods. 10 sa za slovom „ministerstva“ spojka „a“ nahrádza čiarkou a za slová „Slovenskej republiky" sa vkladajú slová „a Úrad pre územné plánovanie a výstavbu Slovenskej republiky“. Tento bod nadobúda účinnosť dňom vyhlásenia v Zbierke zákonov Slovenskej republiky, čo sa premietne do ustanovenia o účinnosti návrhu zákona. Takže v tejto súvislosti predkladám tento krátky pozmeňujúci a doplňujúci návrh. Ja ešte chcem raz poďakovať aj pánovi navrhovateľovi aj ostatným spolupredkladateľom, že prišli s touto právnou úpravou. Za nás určite tento návrh získa podporu. Ďakujem pekne.
Marcinčin, Radovan, poslanec NR SR (2021-05-12):
Ďakujem. Pán predsedajúci, pán predseda, prosím, dajte hlasovať o návrhu uznesenia, ako je navrhnuté v predloženej tlači.
Glváč, Martin, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 138 poslancov, za 115, proti 1, zdržalo a 21, 1 nehlasoval. Schválené, konštatujem, že sme schválili vládny návrh zákona o ochrane majetku v plynárenstve. Panie poslankyne, páni poslanci, v mene troch poslaneckých klubov, SMER – sociálna demokracia, SNS a MOST – HÍD, podávam návrh na zaradenie nového bodu do programu 38. schôdze, je to návrh na voľbu kandidátov na členov disciplinárnych senátov (tlač 1250). Navrhujem, aby sme tento bod prerokovali po bode 80, teda vo štvrtok 6. decembra 2018 po 16.30 hod. s tým, že o 17.00 hod. by sme hlasovali. Je všeobecný súhlas? (Súhlasná reakcia pléna.) Ďakujem veľmi pekne. Konštatujem, že sme zaradili tento nový bod do programu 38. schôdze a určili sme termín jeho prerokovania. Vyhlasujem prestávku do 17.25 hod. (Prestávka.) (Po prestávke.)
Zmajkovičová, Renáta, podpredsedníčka NR SR (2013-09-11):
Ďalší, ktorý vystúpi v rozprave, pán poslanec Viskupič. Pán poslanec, máte slovo.
Matovič, Igor, poslanec NR SR (2015-04-15):
Pán minister, myslel som si, že neskĺzneš k tomu, že budeš obhajovať niečo, čo vieš, že nie je pravda, ale tvrdiť, že ten zvýšený odvod vlastne, ale nieže zvýšený, ale predĺžený, že vlastne obdobie, o ktoré budú musieť banky viacej prispievať teda svojím bankovým odvodom, že vlastne sa nedotkne ľudí, je hlúposť, lebo si si vlastne v predošlej vete sám odpovedal, že, povedal si doslova, nemôže to mať dopad na správanie bánk, lebo ony už zareagovali v minulosti. Čiže inak povedané, povedal si, že keď sa zaviedol bankový odvod, banky zareagovali zvýšením poplatkov pre ľudí, tým pádom všetci ľudia, ktorí majú účty v bankách, zvýšenými poplatkami sa poskladali bankám, aby banky prispeli svoj bankový odvod. 	Čiže hovoriť v tejto situácii, že to zaplatí, neviem kto, asi Majka z Gurunu, že vlastne to určite ľudia nie, alebo prinajlepšom povedať, že vlastne to zaplatia banky, je hlúposť a hraničí to naozaj s prezentovaním takého tvojho známeho grafu, že kde si presviedčal Slovensko o tom, že za prvej Ficovej vlády klesli na Slovensku ceny plynu o 90 percent. Vtedy som to považoval za ľudský omyl, dnes som to považoval možno za úmysel a to je, si myslím, že v politike omnoho horšie, ako sa iba ľudsky pomýliť. Čiže ešte raz, treba si naliať čistého vína, ten bankový odvod neplatí nikto iný, iba každý, kto má v banke peniaze uložené, cez vyššie poplatky. Áno, v malom, drobnom, možno po eurku, po dvoch mesačne, ale ľudia sa na to skladajú a tým pádom vy nerobíte nič iné, iba od týchto ľudí zoberiete peniaze a teraz dáte živnostníkom. Chvalabohu, že tí živnostníci dostanú, ale povedzte pravdu, od všetkých zoberieme a dáme týmto pár ľuďom, tým živnostníkom. Nehovorte, že beriete nejakým zlým bankám, a vy ste tu teraz správni socialisti. Figu borovú, ľudia to zaplatia a vy rozdávate!k
Laurenčík, Milan, podpredseda NR SR (2020-11-25):
Pani poslankyňa Magdaléna Sulanová.
Pleštinská, Zita, poslankyňa NR SR (2021-01-29):
Ďakujem pekne, pán predsedajúci. Pán podpredseda, túto kompetenciu samospráva už mala, pretože jej to štát preniesol. Tu je možno tá otázka, sa aj do budúcna rozprávať o tom, keď štát vlastne prenesie výkon štátu na samosprávu, aby ho aj zaplatil. Lebo my máme vlastne problém v tom, že niet dostatočné, nie sú dostatočné finančné prostriedky a my musíme uhradiť tie úhrady z originálnych kompetencií alebo z originálov a tým pádom vlastne porušujeme zákon. Aby štát, keď prenesie a dá takúto zodpovednosť samosprávam, aby dal aj finančné prostriedky, aby si mohli zabezpečiť ľudí, ktorí dokážu aj naplniť v zmysle stavebného zákona všetky tie postupy. Lebo to nie je jednoduché dneska vychovať si možno takého úradníka na stavebnom úrade, to znamená, že musí mať skúsenosti a musí poznať aj vlastne problematiku stavebného zákona. Takže keď nemáte finančné prostriedky, tak to musíte potom látať. A ja verím, že štát, keď prenesie vlastne výkon na samosprávy, tak ho aj zaplatí. Ďakujem pekne.
Osuský, Peter, poslanec NR SR (2011-02-03):
Ďakujem pekne, pán predsedajúci. Dajte, prosím, hlasovať o návrhu zákona ako o celku s odporúčaním gestorského výboru ho schváliť.
J. Figeľ, poslanec: (2003-01-14):
Čo sa týka zahraničného výboru. Tento svojím uznesením odporúča Národnej rade v súlade s § 88 zákona o rokovacom poriadku Národnej rady Slovenskej republiky a podľa článku 86 písm. d) Ústavy Slovenskej republiky s návrhom na vyslovenie súhlasu Národnej rady Slovenskej republiky o ukončení platnosti Zmluvy o priateľstve a spolupráci medzi Československou republikou a Čínskou ľudovou republikou z roku 1957 vo vzájomných vzťahoch medzi Slovenskou republikou a Čínskou ľudovou republikou vysloviť súhlas. Pán predsedajúci, toľko zo správy výboru. Nech sa páči, môžete otvoriť rozpravu k rokovaniu o tejto zmluve.
P. Paška, predseda NR SR: (2009-10-27):
(Hlasovanie.) 121 prítomných, 98 za, 1 proti, 21 sa zdržalo, 1 nehlasoval. Návrhy sme schválili. Pán poslanec Farkas uvedie hlasovanie v prvom čítaní o návrhu poslancov Národnej rady Slovenskej republiky Júliusa Brocku, Márie Sabolovej a Pavla Hrušovského na vydanie zákona, ktorým sa mení a dopĺňa zákon č. 595/2003 Z. z. o dani z príjmov a o zmene a doplnení niektorých zákonov v znení neskorších predpisov . Je to tlač 1276.
Lehotský, Tomáš, poslanec NR SR (2020-05-15):
Vážený pán predseda, vážené pani poslankyne, vážení páni poslanci, ako spoločný spravodajca výboru predkladám spoločnú správu k vládnemu návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov. Uvedený vládny návrh zákona prerokovali určené výbory: ústavnoprávny výbor a výbor pre zdravotníctvo ako gestorský výbor. Výbory vyslovili súhlas s uvedeným návrhom zákona a odporučili Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi, ktoré sú obsiahnuté v IV. časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia, vyjadrených v uzneseniach uvedených pod bodom IV. tejto správy a v stanovisku gestorského výboru odporúča Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi. Spoločná správa obsahuje 21 pozmeňujúcich návrhov. Gestorský výbor odporučil hlasovať o bodoch 1 až 17 a 19 až 21 spoločne s návrhom gestorského výboru schváliť. O bode 18 samostatne s návrhom gestorského výboru neschváliť. Spoločná správa výborov bola schválená uznesením č. 19 z 15. mája 2020, kde ma výbor poveril za spoločného spravodajcu k predloženému návrhu zákona. Pán predseda, skončil som, môžete otvoriť rozpravu.
A. Belousovová, podpredsedníčka NR SR: (2009-04-28):
Poprosím pána ministra pôdohospodárstva, aby zaujal miesto určené pre navrhovateľa a pána poslanca Tibora Lebockého, aby zaujal miesto určené pre spravodajcu. Budeme pokračovať v rozprave vystúpením ústne prihlásených rečníkov. Slovo má pán poslanec Čech. Nech sa páči.
Bugár, Béla, podpredseda NR SR (2018-11-29):
Prezentujme sa a hlasujme. (Hlasovanie.) Prítomných 143, za 100, proti 10, zdržalo sa 33 poslancov. Návrh bol schválený. Nech sa páči ďalej.
P. Hrušovský, predseda NR SR: (2005-09-27):
(Hlasovanie.) 129 prítomných, 117 za návrh, 2 proti, 7 sa zdržalo, 3 nehlasovali. Návrh sme schválili. Pristúpime k tretiemu čítaniu o vládnom návrhu na vydanie ústavného zákona, ktorým sa mení a dopĺňa Ústava Slovenskej republiky. Otváram rozpravu. Konštatujem, že do rozpravy sa z prítomných pánov poslancov nehlásil nik, preto vyhlasujem rozpravu o tomto bode programu za skončenú. Pristúpime k hlasovaniu o návrhu vlády na vydanie ústavného zákona, ktorým sa mení a dopĺňa Ústava Slovenskej republiky ako o celku. Prosím, páni poslanci, prezentujme sa a hlasujme. (Hlasovanie.) 121 prítomných, 111 za návrh, 3 proti, 3 sa zdržali, 4 nehlasovali. (Potlesk.) Národná rada Slovenskej republiky návrh na zmenu Ústavy Slovenskej republiky schválila . Teraz budeme, páni poslanci, hlasovať o bodoch, ktoré sme prerokovali v piatok. Poprosím teraz pani poslankyňu Demeterovú, aby z poverenia výboru pre sociálne veci a bývanie po tom, ako som požiadal výbor o prerokovanie procedurálneho návrhu, ktorý predložil pán poslanec Šulaj, informovala o stanovisku gestorského výboru. Nech sa páči. M. Demeterová, poslankyňa: Vážený pán predseda, vážený pán minister, kolegyne poslankyne, kolegovia poslanci, Výbor Národnej rady Slovenskej republiky pre sociálne veci a bývanie ako gestorský výbor na návrh predsedu Národnej rady Slovenskej republiky a rozhodnutia Národnej rady Slovenskej republiky zo dňa 19. septembra 2005 podľa § 85 ods. 4 písm. b) zákona č. 350/1996 Z. z. prerokoval dňa 27. septembra 2005 za účasti navrhovateľa zákona opakovane v druhom čítaní návrh poslanca Národnej rady Slovenskej republiky Jozefa Buriana na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov (tlač 1182). Výbor konštatoval, že schválený doplňujúci a pozmeňujúci návrh poslanca Šulaja je nevykonateľný. Pre jeho nevykonateľnosť požiadal navrhovateľa zákona pozmeňujúcim návrhom zmeniť čl. 2 účinnosť zákona na 1. november 2005 a v názve zákona za slovo „mení“ vložiť slová „a dopĺňa“. Gestorský výbor po prerokovaní doplňujúceho a pozmeňujúceho návrhu odporúča Národnej rade Slovenskej republiky po opakovanom druhom čítaní o návrhu poslanca Národnej rady Slovenskej...
Pellegrini, Peter, predseda NR SR (2015-06-24):
Prerušujem rokovanie Národnej rady, prerušujem rokovanie Národnej rady až do toho momentu, kedy nebude v sále elementárna slušnosť.
Laššáková, Jana, podpredsedníčka NR SR (2014-11-08):
Pán poslanec Kondrót.
Lehotský, Tomáš, poslanec NR SR (2020-05-14):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
Rosová, Tatiana, poslankyňa NR SR (2011-07-13):
Ďakujem pekne. Pán poslanec Bublavý, ako poslanec máte možnosť v oblasti, ktorú ste uviedli, teda je to starostlivosť o seniorov, zanedbávanie a týranie, predložiť akýkoľvek návrh, máte možnosť napr. zorganizovať skupinu poslancov. Ja sa rada do nej zapojím. Ako starosta máte možnosť v každodennej praxi pre túto skupinu robiť reálne kroky. Ale nijako to nesúvisí so skutkovou podstatou týrania zvierat. A nijako sa to nevylučuje s tým, aby sme trestali násilie, akékoľvek násilie tak, ako to považuje spoločnosť za primerané. A tým sa dostávam k faktickej pripomienke pána poslanca Martináka. Možno tam boli ochranári. Celkom iste tam boli aj ľudia, ktorí jednoducho majú dosť toho, čo sa okolo nich deje. Nebola to odborná verejnosť. A práve preto sme na odbornej úrovni tento návrh prerokovali s ministerstvom. A dostali sme odborné stanovisko, ktoré je vyjadrené v predloženom pozmeňujúcom návrhu. Osveta je iste pekná a dôležitá vec. Dovolím si povedať, že pre ňu aj sama osobne dosť veľa robím. A rovnako sa mi páči myšlienka alternatívnych trestov prostredníctvom verejných prác. Iste pre decká, ktoré z hlúposti vykonajú takýto skutok, to môže byť účinné. Pochybujem ale, že by bol účinný pre takého človeka, ktorý množí zvieratá, tzv. ich chová spôsobom, ktorý som popísala, v krabiciach, v tesných klietkach a tak ďalej, trest. Pripadá mi to, ako, povedzme, pedofilného recidivistu poslať na verejnoprospešné práce do škôlky. To by asi nefungovalo. Ďakujem.
Osuský, Peter, poslanec NR SR (2014-11-09):
Ďakujem, pán predseda. Pán premiér, ja by som začal, analyzujúc váš podnetný prejav, najprv právnym okienkom. Môže Dežo Múranica, vy i ja mať právny názor. Kolega Šebej má krásnu tézu na tému, čo je to názor. Ale existuje u nás inštitúcia, ktorá podáva záväznejšie stanoviská, ako je stanovisko Deža Múranicu, Roberta Fica a Petra Osuského. Tá sa volá Ústavný súd. A neviem, či ste si ako docent práva nevšimli, lebo docent Gašparovič si to nevšimol, že Ústavný súd prehlásil voľbu generálneho prokurátora za platnú. Vy ste tu dnes použili slovo pochybnosti. Ako hovorím, Dežo Múranica tiež mohol mať pochybnosti, ale Ústavný súd podal interpretáciu. Toľkoto k právnemu okienku, ktoré tým končím. Rád by som povedal ešte jednu vec. Hovorili ste o razantnom konaní. Viete, razantne konal, po prvé, MUDr. Alan Suchánek a pani Mgr. Magdaléna Kovačovičová, česť týmto ľuďom. Potom razantne konali obrazovky televízorov v domácnostiach obyvateľov Slovenska. A až potom ste razantne konali vy napriek tomu, že ste mali list od pána MUDr. Suchánka dobre uležaný a vedeli ste, čo sa tam deje. Takže tak je to s tým hrdinským razantným konaním. A ešte nakoniec by som povedal jedno. Čakal som akúsi obhajobu, akési vyvrátenie čohosi nespravodlivo vysloveného. To, čo som sa tu dozvedel, siahalo do celého portfólia vrátane Sasanky. Chcem vám povedať, že napriek tomu vážnemu faux pas Richard Sulík nedojednával s Kočnerom kúpu predraženého cétečka a ten rozhovor nestál slovenských daňových poplatníkov na rozdiel od aktivít vašich nominantov ani korunu. (Potlesk.)
Fronc, Martin, poslanec NR SR (2010-12-10):
Ďakujem pekne. Hlasovali sme o všetkých pozmeňujúcich aj doplňujúcich návrhoch. Mám splnomocnenie gestorského výboru, aby sme prerokovali návrh zákona v treťom čítaní ihneď. Pán predsedajúci, prosím, dajte hlasovať.
Š. Zelník, poslanec: (2010-03-02):
Výbor Národnej rady Slovenskej republiky pre zdravotníctvo prerokoval Správu o nákupe pandemickej vakcíny v Slovenskej republike (tlač 1482) dňa 4. februára 2010. Výbor nehlasoval o uznesení, nakoľko v čase hlasovania o návrhu uznesenia v zmysle § 52 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebola prítomná nadpolovičná väčšina všetkých členov výboru; z celkového počtu 13 poslancov boli prítomní 6 poslanci, výbor nebol uznášaniaschopný. V zmysle § 80 ods. 2 zákona o rokovacom poriadku predkladám návrh na ďalší postup. Navrhujem, aby Národná rada Slovenskej republiky hlasovala o uznesení, a to Národná rada Slovenskej republiky berie na vedomie Správu o nákupe pandemickej vakcíny v Slovenskej republike. Vážená pani predsedajúca, prosím, otvorte rozpravu a zároveň sa hlásim do rozpravy ako prvý.
V. Veteška, podpredseda NR SR: (2007-10-16):
Otváram všeobecnú rozpravu. Písomne sa nikto neprihlásil. Pýtam sa, kto sa ústne hlási do rozpravy. Nikto. Končím možnosť ďalších prihlášok do rozpravy. Vyhlasujem rozpravu za skončenú. A prerušujem rokovanie o tomto bode programu. Pán minister, ďakujeme. Budeme o malú chvíľočku pokračovať, budeme teraz prerokúvať v prvom čítaní návrhy zákonov, ktoré uvedie minister financií Slovenskej republiky pán Počiatek. Bude to až šesť vládnych návrhov zákonov. Ešte chvíľočku počkaj, pán minister, o malú chvíľu sa ujmeš slova. Ešte zároveň ten prvý zákon uvediem. Bude to vládny návrh zákona o poisťovníctve a o zmene a doplnení niektorých zákonov (tlač 409). Návrh na jeho pridelenie je č. 416. Tak toto bude prvý zákon, ktorý budeme prerokovávať, pán minister. Máte slovo, nech sa páči.
Danko, Andrej, predseda NR SR (2018-09-12):
Prosím, prezentujme sa a hlasujme. (Hlasovanie.) Prítomných 142, za 80, proti 21, zdržalo sa 40, nehlasoval 1. Konštatujem, že sme uvedený návrh schválili.
Číž, Miroslav, podpredseda NR SR (2015-02-12):
Ďakujem, pán minister. O záverečnú správu alebo stanovisko pán spravodajca nežiada, o slovo. Vážené kolegyne, kolegovia, prerušujem rokovanie o tomto bode programu. No a teraz pristúpime k ďalšiemu bodu programu, ktorým je informácia o zámere realizácie výstavby novej nemocnice v Bratislave (tlač 1392). Slovo má opäť pán minister zdravotníctva Viliam Čislák a uvedie tento materiál vlády.
Fico, Robert, podpredseda NR SR (2011-09-13):
Ďakujem pekne, pán podpredseda. Mňa zaujal na vystúpení pána predsedu parlamentu osobný rozmer pána Sulíka, pretože je evidentné, že ľuďom, ktorí neustále komunikujú cez sociálne siete a cez počítače, chýba základná výbava, pokiaľ ide o slušné medziľudské vzťahy a pokiaľ ide normálnu ľudskú komunikáciu. Keď som postavil pánovi ministrovi zahraničných vecí otázku, aby mi odcitoval jednu jedinú urážku, ktorá odznela v mojom vystúpení, tak sa mojej otázke vyhol, pretože dobre vie, ak ma pozorne počúval, že v mojom vystúpení nič také nebolo. Pán predseda parlamentu, pán Sulík, ja vás žiadam o zvolanie poslaneckého grémia v tomto okamihu, pretože ako predseda stany, ktorá je najsilnejšou politickou stranou na Slovensku, ktorá zastupuje obrovské množstvo ľudí, nemôžem akceptovať, aby ste nazývali ústavných činiteľov Slovenskej republiky, poslancov Národnej rady za stranu SMER – sociálna demokracia primitívmi. Nehnevajte sa, ja sa voči tomu ohradzujem. Je to spôsob, ktorý je neakceptovateľný v parlamente. Ak si tak píšete cez počítače, je to váš problém. Ale nekomunikujte v Národnej rade, ako komunikujete cez sociálne siete. Buď sa ospravedlňte strane SMER – sociálna demokracia a frakcii za túto hrubú urážku v Národnej rade, ak sa neospravedlníte, žiadame zvolanie poslaneckého grémia, pretože takto nemôže pokračovať Národná rada, ak začne najvyšší ústavný činiteľ, druhý najvyšší ústavný činiteľ, vy si to stále neuvedomujete, ste druhý najvyšší ústavný činiteľ v tejto krajine, nazývať svojich kolegov v Národnej rade Slovenskej republiky primitívmi?! Toto je niečo, čo tu ešte nikdy nebolo. Takže buď sa rýchlo ospravedlňte, alebo zvolajte poslanecké grémium. (Potlesk.)
P. Hrušovský, predseda NR SR: (2005-09-22):
(Hlasovanie.) 103 prítomných, 97 za, 4 sa zdržali, 2 nehlasovali. Návrh sme schválili. Ďalší návrh.
Sulík, Richard, poslanec NR SR (2012-05-16):
Ďakujem pekne. Pán poslanec Martvoň, neviem, či ste toto dostali ako stranícku úlohu, alebo iba ako horlivý SZM-ák sa chcete zapáčiť predsedovi. Pokiaľ je to to druhé, tak odporúčam kravatu, on to oceňuje. No a teraz k samotnej veci. Tak pozrite, pán Paška už v minulosti menil zákony po tom, ako bolo schválené, čo by som si ja v živote nedovolil. A teraz došlo podanie, kde došlo dodatočne k zmene dátumu a kde boli ďalšie nezrovnalosti. Nie je podstatné to, na čo ste sa vy zamerali, že z ktorého dátumu bolo to vyjadrenie ministerstva financií, lebo ako ste čítali, stačí, keď žiadosť včas, samotné vyjadrenie môže byť aj neskôr. Čiže ste sa tu sústredili na úplne zbytočnú vec. Oveľa dôležitejšia je v tejto súvislosti notifikácia, ktorá bola poslancom zaslaná po lehote a, samozrejme, tá informácia na webe. To, že dodatočne boli menené dátumy, je holý fakt. No a teraz k tomu ospravedlneniu, ktoré požadujete. Ja sa rád ospravedlním, keď strana SMER sa ospravedlní občanom za miliardy eur, ktoré budeme čoskoro platiť Grécku, za čo ste včera aj vy hlasovali. A jediné, čo ospravedlňuje vás, že vy nemáte poňatia, za čo ste včera dvihli ruku, za aké obrovské svinstvo. Tu sa odbavujete na nepodstatnostiach, ale to, že 2,3 mld. už teraz pôjde do Grécka, a keď vy vo vašej horlivosti SZM-áckej schválite trvalý euroval, čo netušíte, čo to je, netušíte, dám krk na to, že tú zmluvu ste ani len z autobusu nevideli a schválite takéto svinstvo, ako je trvalý euroval, tak potom fakt jediné, čo vám ostane, sa tu odbavovať na nejakých, že tam dátum, čo boli tie moje podania, o ktorých som vravel, že to vyjadrenie z ministerstva financií rolu nehrá. Ešte raz. Za môjho funkčného obdobia sa... (Prerušenie vystúpenia časomerom.)
Žiga, Peter, podpredseda NR SR (2024-05-21):
Prezentujme sa a hlasujme. (Hlasovanie.) 131 prítomných, 39 za, 78 proti, 13 sa zdržalo, 1 nehlasoval. Návrh sme neschválili.
Blahová, Natália, poslankyňa NR SR (2017-04-07):
Ja ďakujem veľmi pekne, pán kolega, za tento príspevok, v ktorom, ktorý bol vypointovaný tak, že vlastne systémovým zlyhaním je zlyhanie celej tej pyramídy, ktorá ten systém zabezpečuje. Zlyhala nám kontrola, zlyhali metodické usmernenia, ale navrchu toho zlyhania je minister, ktorý toto všetko má usmerňovať, a to je jeho hlavnou úlohou. A niektorí sa pýtajú, prečo jedny deti hovoria to a druhé iné, miesto toho, aby sa pýtali, prečo sme svedkami toho, že kauza nabublala do takýchto obrovských rozmerov. Ale ja odpoviem aj na tú otázku, že prečo hovoria jedny deti to a druhé hovoria iné. Pán spravodajca Burian rozprával o tom, že v zariadení Čistý deň, že ma vyhodili z okna alebo čosi podobné. Používa štvorminútové video miesto celého záznamu, ktorý mám ja, ktorý som si vyhotovila pre vlastné účely, ten záznam má 5 hodín. Ja som sa totiž na rozdiel od neho rozprávala s týmito deťmi aj osamote, keď neboli v tej miestnosti, keď sme stáli pred budovou, a v pokoji sme sa rozprávali v hlúčiku asi 7 – 8 detí. Tieto deti vôbec netušili, čo žijú, oni vôbec nevedeli, že je nejaký iný svet, že ten svet môže byť lepší. Oni, im prichodilo úplne normálne, že to, čo tam žijú, že je v poriadku. Rozprávali, že je to úplne v pohode, keď majú 10 suchárov na 4 dni. Oni si nevedeli predstaviť iný svet. Oni si mysleli, že všade v inom zariadení behajú potkany, že idú do stodôl a pásť ovce. Je to smutné, že sme toto im dopustili.
Šíbl, Jaromír, poslanec NR SR (2023-05-05):
Môžem sa opýtať, tento bod kedy asi príde na rad? Aspoň orientačne.
Érsek, Árpád, minister dopravy a výstavby SR (2017-09-07):
Ďakujem. Pani poslankyňa, súhlasím s vami, pretože cesty I. triedy by sa mali opravovať nie vtedy, keď niekto vyhlási havarijný stav, ale priebežne. Tým, že Slovenská správa ciest neni spolu s NDS-kou, čiže má svoj vlastný rozpočet, ktorý je podhodnotený, to vieme, a preto sa pokúsim robiť opatrenie, že pri zlúčení Národnej diaľničnej spoločnosti, ak sa to podarí do budúceho roka s NDS, bude len jedna firma zastrešovať tak opravy, ako údržby ciest. A poviem to prečo. Pretože najviac vozidiel chodí cestami I. triedy na Slovensku, to je najširšia dopravná sieť, ale mýto z týchto ciest dostáva Národná diaľničná spoločnosť. Treba však povedať, keď ja viem približne, že je to 60 mil. eur za rok z tohto mýta, a keby tú návratnosť do ciest I. triedy sme vedeli garantovať, a možno tým zlúčením to budeme vedieť, že sa vráti, kde sa vyberie to mýto, tam sa vráti, to je 60 mil., a potom sa dostaneme do stavu, že každý rok môžme naplánovať úseky, ktoré sú v najhoršom stave, mosty atď. Nič nerobíme teraz, len ideme zrekonštruovať ďalšie mosty, ktoré sú v havarijnom stave, z extra rozpočtu, ktoré sme žiadali od ministerstva financií, ale to nie je riešenie. Musí tam byť nejaká, nejaká možnosť neustále tieto cesty, nečakať na to, kým budú havarijné stavy, ale opravovať, pretože tam ide najväčšia premávka. A keď vieme otočiť tie peniaze naspäť do ciest I. triedy, tak myslím si, že tá konštruktívnosť tam bude. Ďakujem. Skončil som.
Zmajkovičová, Renáta, podpredsedníčka NR SR (2012-05-15):
Vážené kolegyne, kolegovia, pristúpime k rokovaniu o návrhu na vyslovenie súhlasu Národnej rady Slovenskej republiky s Rozhodnutím Európskej rady, ktorým sa mení a dopĺňa článok 136 Zmluvy o fungovaní Európskej únie v súvislosti s mechanizmom pre stabilitu pre členské štáty, ktorých menou je euro . Návrh vlády je uverejnený ako tlač 27 a spoločná správa výborov má tlač 27a. Návrh vlády odôvodní podpredseda vlády a minister financií Slovenskej republiky Peter Kažimír a poprosím ho, aby sa ujal slova. Nech sa páči, pán podpredseda vlády. Pán podpredseda vlády, máme ešte dva procedurálne, takže poprosím o chvíľku strpenia, kým začneme. Nech sa páči, pán poslanec Hreha.
Laurenčík, Milan, podpredseda NR SR (2020-09-24):
Pán poslanec, ale ten pozmeňujúci návrh ste chceli prečítať.
Laššáková, Jana, podpredsedníčka NR SR (2012-08-09):
Ďalšiu otázku, v poradí tretiu, položil pán poslanec Dušan Jarjabek a je opäť na ministra práce, sociálnych vecí a rodiny Jána Richtera. A otázka znie: „Pán minister, čo si myslíte o priebehu rokovania k návrhu vládneho zákona v skrátenom legislatívnom konaní, ktorým sa mení a dopĺňa zákon č. 461/2003 Z. z. o sociálnom poistení?“ Nech sa páči, pán minister.
Laurenčík, Milan, podpredseda NR SR (2022-05-04):
Ďakujem. Prosím, zaujmite miesto pre spravodajca. Ja otváram rozpravu, do ktorej som nedostal žiadnu písomnú prihlášku, preto sa pýtam, či sa do rozpravy hlási niekto ústne. Konštatujem, že nikto. Vyhlasujem preto rozpravu za skončenú a predpokladám, že k rozprave, ktorá nebola, ani pán minister, ani pán spravodajca nechcú zaujať stanovisko, preto im obom veľmi pekne ďakujem a prerušujem rokovanie o tomto bode programu. Kolegyne, kolegovia, ďalších päť bodov by mal predkladať pán minister Mikulec. Zisťujem kde sa nachádza, tak zatiaľ vyhlasujem krátku prestávku. (Prestávka.)
Blanár, Juraj, podpredseda NR SR (2021-11-26):
Ďalší v rozprave vystúpi pán poslanec Žiak.
B. Bugár, podpredseda NR SR: (2003-10-22):
(Hlasovanie.) Prítomných 140 poslancov, za návrh hlasovalo 132, hlasovania sa zdržalo 8. Konštatujem, že návrh sme schválili. Ďakujem. vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov (tlač 404). Pán poslanec Kondrót, nech sa páči.
Figeľ, Ján, podpredseda NR SR (2013-07-01):
Ďakujem. Otváram teda všeobecnú rozpravu, do ktorej som nedostal žiadnu písomnú prihlášku. Chcem sa spýtať na ústnu možnosť prihlásiť sa do rozpravy. Nikto sa nehlási do rozpravy. Takže vyhlasujem všeobecnú rozpravu týmto za skončenú. Prerušujem rokovanie o tomto bode programu. Teraz budeme pokračovať prvým čítaním o návrhu poslankyne Národnej rady Slovenskej republiky Heleny Mezenskej na vydanie zákona, ktorým sa mení a dopĺňa zákon č. 420/2004 Z. z. o mediácii a o doplnení niektorých zákonov v znení neskorších predpisov . Tento návrh má parlamentnú tlač 574 a návrh na jeho pridelenie na prerokovanie vo výboroch je v rozhodnutí č. 551. Nech sa páči, pani Helena Mezenská, o uvedenie zákona.
Krajčí, Marek, poslanec NR SR (2023-06-20):
Pán predseda, tým sme vyčerpali hlasovanie o všetkých pozmeňujúcich návrhoch zo spoločnej správy a z rozpravy. Mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď. Dajte, prosím, hlasovať o tomto návrhu.
Blanár, Juraj, podpredseda NR SR (2021-06-15):
Posledná faktická poznámka je od pána poslanca Kyselicu, nech sa páči.
Laššáková, Jana, podpredsedníčka NR SR (2012-05-15):
Pán poslanec, zaujmite miesto pre spravodajcu. Otváram rozpravu. Do rozpravy som dostala jednu písomnú prihlášku, za klub SDKÚ – DS. Pán poslanec Miroslav Beblavý, nech sa páči.
Ledecký, Vladimír, poslanec NR SR (2024-01-17):
Ďakujem pekne, nepočul som, takže nezachytil som to. Ďakujem pekne. Ja by som tiež chcel reagovať, Mišo, na teba. Hovoril si, že po vražde na Zámockej ako, ako na mikrosekundu tá naša spoločnosť ako precitla, ale potom, potom naozaj rýchle to ustálo, a ja, ja zo dňa na deň som viacej zhrozený, ako hrubne naša spoločnosť, a dneska som dostal takých naozaj pár rán do chrbta a ja sa toho bojím, lebo ten výsledok nemusí byť dobrý, ako sa začala šíriť nenávisť, a my politici v prvých radoch tomu napomáhame. Začalo to, aspoň som to začal tak ostrejšie vnímať tou vraždou na Zámockej a vlastne ako sa vyjadrovali rodičia toho vraha alebo ako tá naša spoločnosť naozaj na mikrosekundu zaváhala a potom išlo všetko ďalej. Ale viete, my v priamom prenose porušujeme všetky zákony, pravidlá, morálne normy a podporujeme všetky anomálie, tu už pravda nie je pravdou, v priamom prenose sa to nejak prekrivilo, na druhý deň sa ukáže, že to tak nebolo, ale to už, to už nikoho netrápi. A tak, také konkrétne príklady, je Dankova dopravná nehoda, kde, kde je všetko jasné, všetci vieme, že to je jasné, a to čarovanie kolo, kolo toho. Dneska Generálna prokuratúra zverejnila, že čo sa deje v reedukačných domovoch a že ich prokurátorka z Generálnej prokuratúry to odhalila, ale, ale viete, povinnosťou Generálnej prokuratúry robiť je dozor v týchto zariadeniach, tých okresných prokuratúr, to znamená, že to, čo doteraz tí podriadení prokurátori robili, keď prokurátorka príde na zistenie a takéto závažné nedostatky, nedostatky zis... (Prerušenie vystúpenia časomerom.)
Madej, Róbert, poslanec NR SR (2017-03-28):
Ďakujem veľmi pekne, pán predsedajúci, dovoľujem si oznámiť, že zvolávam ústavnoprávny výbor na zajtra ráno 8.30 hod. Program výboru je zrejmý, ústavný zákon, novela ústavy a zákon v skrátenom legislatívnom konaní a správy k nim. Ďakujem pekne. O 8.30 ráno.
M. Hort, podpredseda NR SR: (2009-10-22):
Teraz vystúpi ako posledný pán poslanec Martin Pado. Nech sa páči.
Laššáková, Jana, podpredsedníčka NR SR (2013-12-16):
S reakciou pán poslanec Viskupič, nech sa páči.
Grendel, Gábor, podpredseda NR SR (2023-03-17):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Juraj Krúpa ako jediný. Končím možnosť prihlásiť sa ústne do rozpravy. Nech sa páči, pán poslanec, máte slovo.
M. Dzurinda, predseda vlády SR: (2004-10-28):
A po druhé, trošku ste posunuli význam mojej odpovede. Ja som nehovoril, že plánujeme znížiť spotrebnú daň a už vôbec vám nepoviem termín. Ja som vám len hovoril, že nie sme, viete, ako nejako „zašprajcovaní“ a zvažujeme všetky alternatívy, veľmi pozorne analyzujeme vývoj v tejto oblasti. Nehovorím ani áno, nehovorím ani nie, ale v súčasnosti takýto bod nie je na programe rokovania vlády z dôvodov, ktoré som uviedol vo svojej odpovedi. Veľmi komplexná téma, myslím, že sme v tejto oblasti prešli procesom reštrukturalizácie, decentralizácie verejnej správy, nemyslím si, že dotácie sú tým efektívnym nástrojom, ktorý by definitívne riešil problém. Je to opäť širšia téma, téma harmonizácie a našich dopráv, konkurencieschopnosti aj istej vnútornej efektívnosti týchto podnikov. Všetko stojí peniaze. Dotácie sú peniaze daňových poplatníkov a s tým treba veľmi opatrne narábať.
Kuffa, Filip, poslanec NR SR (2022-09-29):
Ďakujem za slovo, pán predsedajúci. Pani kolegyňa Cigániková, veď vy im nadávate do fašistov. Kto tu nálepkuje všetkých dokola? Pre vás sú tu všetci fašisti. A keď potom potrebujete, tak kolenačky tam doliezate za nimi si dohadovať veci. Stačí prestať nálepkovať. Presne to, čo povedal Tomáš Taraba. Celé leto tu nálepkujete všetkých dokola. Pre vás sú všetci fašisti. A teraz zrazu jak veľkí prospechári, veľkí obhajcovia oligarchov, tak kolenačka... kolenačky doliezate.
Čepček, Martin, poslanec NR SR (2020-09-25):
Ďakujem. Ja sa hazardu venujem od roku 2016 a viem, aké problémy spôsobuje petícia. Petícia v podstate bráni podnika... teda ochraňuje tých podnikateľov v hazardnom priemysle a to takým spôsobom, že vyzbierať 30 % podpisov obyvateľov daného mesta je pri krajskom meste takmer nemožné a ak je aj možné, tak to stojí veľmi veľké úsilie, ktoré na základe odovzdanej petície ešte potom môže súd alebo prokurátor napadnúť a súd zrušiť, hej? To znamená, tá vec je tam veľmi vážna. Tá petícia v každom páde musí ísť preč a pokiaľ mám informácie, tak 78, ak si dobre pamätám, miest zakázalo hazard na Slovensku doteraz, ak mám presné číslo. Takže v každom páde vidíme lastovičky, ktoré postupne petíciou zakazujú hazard, ale napriek tomu, že 3000 miest v porovnaní s nejakými 78, to je nič. Ďakujem.
Fecko, Martin, poslanec NR SR (2023-02-08):
Ďakujem pekne za tú veľkú rozpravu, ktorá tu sa strhla pri ďalšom mojom pozmeňovacom návrhu. Iba asi jednu takú poznámku, že ako zabrániť tomu, aby zahraniční tu neišli a nefungovali u nás. No, vážení, my musíme v prvom rade vzbudiť záujem ľudí o pôdu, že ich vlastníctvo je to, ktoré by ich malo živiť. A pokiaľ máme 90 % v nájme, že negazduje na vlastnom, tak on viete jak, on si ten nájomca tú pôdu akože váži, hej, viete ako. Takže preto ja hovorím, že pokiaľ nebudú tu rodinní farmári, ktorí budú gazdovať na vlastnom, nie na prenajatom, na vlastnom, a preto robíme aj tie pozemkové úpravy, aby sme mohli každý pozemok sprístupniť, aby to bolo v jednej jednine. Aby sme nemali problém s tým, že niekto mi tam bude hovoriť, že musíš ísť do pod, pod, pod, podnájomnej zmluvy. To musí byť zmluva vlastník – užívateľ, keď už tak to je, viete ako. Lebo nakoniec zistíte, že nemáte ani koho za to, jak vám zdegradoval vašu pôdu, koho ani sankcionovať. A keď som sa pýtal pani Matečnej, že do akej kategórii tie podnájomné zmluvy máme robiť, donekonečna. No nehnevajte sa, to je čo, to sme sa kde dostali. Takže, pán Takáč, ja vám rozumiem, že sme na našom výbore za to, aby sme naše poľnohospodárstvo zvyšovali. Ale uvedomte si aj vy, v akom stave sme. A treba to riešiť, či sa vám to páči alebo nepáči. Čiže v takomto duchu a hovorím jednu vec, že tento zákon tiež bude, dá sa povedať, že umožňovať, aby, jak som povedal na začiatku, tie eurofondy a ďalšie veci neprepadali z titulu nemožnosti manipulovania s ním, Slovenským pozemkovým fondom, ktorý spravuje štátnu pôdu a nezistených vlastníkov. Takže hovoríme teraz o tej štátnej pôde a myslím si, že tie neknihované pozemky si takúto nejakú vážnosť zaslúžia, pretože aj to tvorí portfólium majetku tohto štátu. Takže chcel by som požiadať o podporu tohto, tejto mojej novely. Žime tak, aby bolo aj chleba, aj neba. Ďakujem.
Petrák, Ľubomír, poslanec NR SR (2011-07-11):
Ďakujem za slovo a ďakujem aj za vystúpenie kolegovi Jarjabkovi. Ďakujem za to, že si otvoril opätovne tému generačného rasizmu, ktorú si v jednej zo svojich faktických poznámok uviedol už pri rokovaní v piatok. A keď si to dneska vo svojom vystúpení otvoril, tak mňa napadli ďalšie príklady generačného rasizmu, ktoré sa tu objavujú. Ja za generačný rasizmus v zásade považujem aj tézu, že nebudeme zadlžovať budúce generácie, a preto dôchodcom budeme valorizovať dôchodky iba na základe inflácie. Áno, aj túto tézu, myslím si, pán kolega môžeme považovať za generačný rasizmus. Myslím si, že aj otázka doplatkov na lieky, ktoré sme prerokovávali, myslím si, minulý týždeň v tomto parlamente, a keď som si pozrel, akým spôsobom beží praktická realizácia tohto zákona, že v zásade veľmi málo dôchodcov z tých sľubovaných doplatkov niečo uvidí, opätovne si myslím, aj toto je určitá forma generačného rasizmu, ktorý táto vláda zavádza do praxe. Má to ale jedno čaro. Tieto škaredé dve slová generačný rasizmus sa vždy veľmi pekne dajú schovať pod jedno slovo reforma. Keď sa prejavujete reformne, tak ste v kurze, ste in a budujete niečo pre budúcnosť, pre budúcnosť svojich detí a niečo proste pozitívne. Takže aj veľmi škaredé slová ako generačný rasizmus sa dajú veľmi pekne pomenovať slovom reforma. Ďakujem pekne.